- Lægerne siger at de unge i vore dage er overvægtige fordi de sidder for meget foran deres PC og nu behøves de ikke en gang at bevæge sig et par km til nærmeste busstoppested! Hvordan skal de unge blive klar til arbejdsmarkedet med sådan en vatten holdning fra uduelige politikere?

Sådan skriver dr.dk debattør Thomas N i den enlige kommentar, der er kommet til P4Fyns historie om den udvidede SU, de unge i Assens Kommune har fået.

Kommunen er nemlig så opsatte på at hjælpe de unge med at komme frem til uddannelsesstederne, at man betaler de unges taxa til nærmeste stoppested, hvis afstanden er mere end 1 kilometer.

Bland dig i debatten: Skriv et læserbrev til Ekstra Bladet. Husk navn og adresse.

67 ture på en måned

Siden ordningen begyndte efter sommerferien er der kørt 67 taxature, og selvom kommunens Lars Chr. Pedersen, formand for teknik- og miljøudvalget for Venstre, personligt mener, at de unge kunne have godt af at bevæge sig den ene kilometer, så glæder han sig over succesen.

- Vi har valgt denne afstand fordi, der skal turbo på. Vi har for mange, som ikke får taget en uddannelse, fortæller Lars Chr. Pedersen.

Men hvad mener du? Er taxa-tur til bussen en god måde at få de unge til at gennemføre en uddannelse?

Thomas N. er ikke særlig begejstret:

- Endnu en rablende og fuldstændig uansvarlig beslutning taget af inkompetente politikere og embedsmænd - i landet med verdens dyreste offentlige sektor og verdens højeste skattetryk!

Assens hjælper de unge med taxa, andre kommuner har vække -og eller morgenmandsordninger, for at hjælpe de unge op morgenen - men har du andre ideer, der kan motivere de unge til at gennemføre en uddannelse?